Na podlagi 63. in 64. člena Zakona o javnih uslužbencih (Uradni list RS, št. 32/25) 

OBČINA VELIKE LAŠČE, Levstikov trg 1, 1315 Velike Lašče, 
objavlja javni natečaj za zasedbo prostega uradniškega delovnega mesta za nedoločen čas
VIŠJI SVETOVALEC za komunalne javne službe  – vodja režijskega obrata m/ž
Kandidati, ki se bodo prijavili na to delovno mesto, morajo izpolnjevati naslednje pogoje:
· končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja), ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),

· najmanj 5 let delovnih izkušenj,

· vozniški izpit B kategorije,

· opravljeno usposabljanje za imenovanje v naziv (če ga kandidat nima, ga lahko opravi naknadno),

· strokovni izpit iz upravnega postopka (če ga kandidat nima, ga lahko opravi naknadno),
· državljanstvo Republike Slovenije,

· znanje uradnega jezika,

· da oseba ni bila pravnomočno obsojena na nepogojno kazen zapora v trajanju več kot šest mesecev zaradi naklepnega kaznivega dejanja, ki se preganja po uradni dolžnosti,

· da zoper osebo ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti brez sklenjene pogodbe o zaposlitvi, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojnimi listinami, iz katerih sta razvidna čas opravljanja dela in stopnja izobrazbe.
Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Za javne uslužbence, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU. V nasprotnem primeru bo izbrani kandidat moral opraviti usposabljanje za imenovanje v naziv najkasneje v enem letu od sklenitve pogodbe o zaposlitvi. 
Pri izbranem kandidatu se bo preverjalo ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka, v skladu s tretjim odstavkom 31. člena Zakona o splošnem upravnem postopku (Uradni list RS, št. 24/06 - uradno prečiščeno besedilo, 105/06 - ZUS-1, 126/07, 65/08, 8/10, 82/13, 175/20 – ZIUOPDVE, 3/22 – ZDeb in 85/25) opraviti najkasneje v šestih mesecih od sklenitve delovnega razmerja.

· Naloge delovnega mesta:
· organiziranje in priprava odlokov, sklepov in drugih predpisov s področja komunalnega gospodarstva in infrastrukture,
· pripravljanje planskih aktov komunalnega gospodarstva,

· vodenje režijskega obrata,

· organizacija investicijskega vzdrževanja komunalnih objektov in cest,

· izvajanje tehničnega in investicijskega nadzora projektov  za področje komunalnega in cestnega gospodarstva,

· izvajanje postopkov javnih naročil,

· sodelovanje pri pripravi investicijskega programa s področja komunalnega gospodarstva, 

· vodenje investicij na področju komunalne infrastrukture,

· vodenje evidenc o objektih kolektivne in komunalne rabe v občini,

· priprava gradiv in predlogov za odločanje na pristojnih organih,

· vodenje pripomb občanov s področja komunalnih dejavnosti in odgovori nanje,  

· samostojna priprava analiz,  razvojnih projektov, informacij, poročil in drugih zahtevanih gradiv,

· samostojno oblikovanje sistemskih rešitev in drugih gradiv,

· vodenje upravnega postopka na prvi stopnji, 

· opravljanje drugih nalog v skladu z odlokom o organizaciji in delovnem področju občinske uprave, 
· opravljanje drugih upravnih nalog podobne zahtevnosti.

Prijava mora vsebovati:
1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta, 

3. pisno izjavo kandidata, da: 

· je državljan Republike Slovenije,

· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
· zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
4. pisno izjavo, da za namen tega natečajnega postopka dovoljuje Občini Velike Lašče pridobitev podatkov iz uradnih evidenc.
Prijavo je obvezno oddati na priloženem obrazcu. 

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil. 

Prednost pri izbiri bodo imeli kandidati z visokošolsko izobrazbo tehničnih smeri.
Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V izbirni postopek se v skladu s 65. členom Zakona o javnih uslužbencih (Uradni list RS, št. 32/25) ne bodo uvrstili kandidati, ki bodo vloge oddali prepozno, katerih vloge bodo nepopolne ali ne bodo izpolnjevali natečajnih pogojev.  
Izbrani kandidat bo delo na delovnem mestu višji svetovalec opravljal v uradniškem nazivu višji svetovalec II, z možnostjo napredovanja v naziv višji svetovalec I. Izhodiščni plačni razred delovnega mesta višji svetovalec II je 24 plačni razred.

Z izbranim kandidatom bo sklenjeno delovno razmerje za nedoločen čas, z dvomesečnim poskusnim delom. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal v prostorih Občine Velike Lašče, Levstikov trg 1, Velike Lašče.
Kandidate vabimo, da pošljejo pisne prijave z življenjepisom in zahtevanimi dokazili  do  15. septembra 2026 na elektronski naslov: obcina@velike-lasce.si, pri čemer veljavnost prijave ni pogojena z elektronskim podpisom. Šteje se, da prijava kandidata, ki ni bila oddana na ta način, ni bila vložena.

Kandidati bodo o izbiri pisno obveščeni najkasneje v roku 90 dni od objave na spletnih straneh Občine Velike Lašče. Obvestilo o končanem javnem natečaju bo objavljeno na spletni strani Občine Velike Lašče. 
Dodatne informacije  dobite na telefonski številki (01) 781 0369 (Jerica Tomšič Lušin), vsak delovni dan med 8.00 in 9.00 uro. 
V besedilu objave uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške. 

Številka: 100-0030/2026-1

Velike Lašče, dne 4. 9. 2026

